
Ministru kabineta sēdes protokollēmums

Informatīvais ziņojums

· 1. Pieņemt zināšanai iesniegto informatīvo ziņojumu.
· 2. Atbalstīt Kultūras ministrijas piedāvāto risinājumu par nacionālās koncertzāles projekta īstenošanai piešķirtā finansējuma izmaiņām 2021.gadā.
· 3. Pieņemt zināšanai, ka Ministru kabinetā tiks virzīts rīkojuma projekts par apropriācijas pārdali 6 965 612 euro apmērā no Kultūras ministrijas valsts budžeta apakšprogrammas 19.07.00 “Mākslas un literatūra” uz budžeta resora „74. Gadskārtējā valsts budžeta izpildes procesā pārdalāmais finansējums” valsts budžeta programmu 02.00.00 “Līdzekļi neparedzētiem gadījumiem” par neizlietoto nacionālās koncertzāles projekta finansējumu.
· 4. Atbalstīt priekšlikumu piešķirt Kultūras ministrijai no budžeta resora “74. Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 “Līdzekļi neparedzētajiem gadījumiem” papildu finansējumu līdz 6 308 839 euro apmērā nekustamā īpašuma Rīgā, Kronvalda bulvārī 4 iegādei uz valsts vārda Kultūras ministrijas personā.
· 5. Kultūras ministrijai sagatavot un kultūras ministram noteiktā kārtībā iesniegt izskatīšanai Ministru kabinetā rīkojuma projektu par līdzekļu piešķiršanu Kultūras ministrijai no budžeta resora „74. Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 “Līdzekļi neparedzētiem gadījumiem” līdz 6 308 839 euro apmērā nekustamā īpašuma Rīgā, Kronvalda bulvārī 4 iegādei uz valsts vārda Kultūras ministrijas personā.
· 6. Lai 2022.gadā nodrošinātu finansējumu nacionālās koncertzāles projekta īstenošanai, atbalstīt priekšlikumu 2022.gadā nepieciešamo finansējumu līdz 2 000 000 euro nodrošināt no budžeta resora “74. Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 “Līdzekļi neparedzētiem gadījumiem”.
· 7. Kultūras ministrijai atbilstoši šī protokollēmuma 6.punktā atbalstītajam priekšlikumam sagatavot un kultūras ministram noteiktā kārtībā iesniegt izskatīšanai Ministru kabinetā attiecīgu rīkojuma projektu par finanšu līdzekļu piešķiršanu no budžeta resora “74. Gadskārtējā valsts budžeta izpildes procesā pārdalāmais finansējums” valsts budžeta programmas “Līdzekļi neparedzētiem gadījumiem”.
· 8. Atbalstīt Kultūras ministrijas priekšlikumu, ka tiek veiktas izmaiņas Rīgas pils Konventa projekta īstenošanas finansējuma plūsmā, 2022.gadā par 3 511 209 euro palielinot plānoto finansējumu un 2024.gadā par 3 511 209 euro samazinot  plānoto finansējumu.
· 9. Ņemot vērā šī protokollēmuma 8.punktu, atbalstīt Kultūras ministrijas priekšlikumu, ka 2024.gadā Rīgas pils Konventa projekta īstenošanai plānotais finansējums 3 511 209 euro apmērā tiek novirzīts nacionālās koncertzāles projekta īstenošanai.
· 10. Lai 2022.gadā nodrošinātu finansējumu Rīgas pils Konventa projekta īstenošanai, atbalstīt priekšlikumu 2022.gadā nepieciešamo finansējumu līdz 3 511 209 euro nodrošināt no budžeta resora “74. Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 “Līdzekļi neparedzētiem gadījumiem”.
· 11. Kultūras ministrijai atbilstoši šī protokollēmuma 10.punktā atbalstītajam priekšlikumam sagatavot un kultūras ministram noteiktā kārtībā iesniegt izskatīšanai Ministru kabinetā attiecīgu rīkojuma projektu par finanšu līdzekļu piešķiršanu no budžeta resora “74. Gadskārtējā valsts budžeta izpildes procesā pārdalāmais finansējums” valsts budžeta programmas “Līdzekļi neparedzētiem gadījumiem”.
· 12. Ņemot vērā šī protokollēmuma 8. un 10.punktā atbalstītos priekšlikumus, Kultūras ministrijai sadarbībā ar Finanšu ministriju (valsts akciju sabiedrību “Valsts nekustamie īpašumi”) sagatavot un kultūras ministram noteiktā kārtībā iesniegt izskatīšanai Ministru kabinetā attiecīgus grozījumus Ministru kabineta 2018.gada 12.jūnija rīkojumā Nr.267 “Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai””.
· 13. Kultūras ministrijai atbilstoši Sabiedrības vajadzībām nepieciešamā nekustamā īpašuma atsavināšanas likuma  9. panta pirmā daļā noteiktajam, sagatavot un iesniegt Ministru kabinetā rīkojuma projektu ar ierosinājumu atsavināt sabiedrības vajadzību nodrošināšanai nekustamo īpašumu Kronvalda bulvārī 4, Rīgā.

